คสช.แจ้งความเอาผิดเพจCSI LA กล่าวหาบังคับทหารเกณฑ์ลงคะแนนเลือกตั้ง
พ.อ.บุรินทร์ หัวหน้าส่วนปฏิบัติการคณะทำงานด้านกฎหมาย คสช. แจ้งปอท. เอาผิดเพจ CSI LA โพสต์ภาพกล่าวอ้างบังคับทหารเกณฑ์ลงคะแนนเลือกตั้ง ยัน เป็นสิทธิและเสรีภาพส่วนบุคคล18 มี.ค.2562 จากกรณีที่เพจ CSI LA โพสต์ภาพระบุว่าสายข่าวรายงานเข้ามา ทหารเกณฑ์โดนบังคับให้เลือกตั้งไปแล้วนั้นล่าสุดวันนี้ (18 มี.ค.62) สื่อหลายสำนักรายงานตรงกันว่าที่กองบังคับการปราบปรามการกระทำความผิด เกี่ยวกับอาชญากรรมทางเทคโนโลยี(บก.ปอท.) พ.อ.บุรินทร์ ทองประไพ หัวหน้าส่วนปฏิบัติการคณะทำงานด้านกฎหมาย คสช.รับมอบอำนาจจาก คสช. เดินทางเข้าพบ ร.ต.อ.หญิง พัชรี วงษ์บุญ รอง สว.(สอบสวน) กก.3 บก.ปอท. แจ้งความดำเนินคดีกับผู้ดูแลเพจชื่อดัง CSI LA ที่โพสต์ภาพและข้อความกล่าวหาว่า ในพื้นที่จังหวัดภาคเหนือ มีการบังคับทหารเกณฑ์ให้เข้ามาลงคะแนนเลือกตั้ง ซึ่งมีภาพของกลุ่มคนในลักษณะคล้ายกับทหารยืนต่อแถวเรียงกัน พร้อมทั้งมีภาพจากข้อความที่ถูกส่งเข้ามาทางเพจพ.อ.บุรินทร์กล่าวว่า คณะทำงานด้านกฎหมายของ คสช.พิจารณาแล้วเข้าฐานความผิดตาม พ.ร.บ.คอมพิวเตอร์ มาตรา14(2) นำเข้าสู่ระบบคอมพิวเตอร์ซึ่งข้อมูลคอมพิวเตอร์อันเป็นเท็จ โดยประการที่น่าจะเกิด ความเสียหายต่อการรักษาความมั่นคงปลอดภัยของประเทศ จึงมาแจ้งความร้องทุกข์ต่อพนักงานสอบสวน บก.ปอท.เพื่อหาตัวผู้กระทำผิดมาดำเนินคดีตามกฎหมาย ยืนยันว่า ทางกองทัพบกไม่เคยมีนโยบายบังคับให้ทหารต้องไปลงคะแนนเลือกผู้สมัคร ส.ส.ของพรรคใดพรรคหนึ่ง เนื่องจากเรื่องดังกล่าวเป็นสิทธิและเสรีภาพของส่วนบุคคล แต่ภาพที่ปรากฎว่ามีทหารมายืนเรียงแถวเพื่อรอลงคะแนนนั้นเป็นการปฎิบัติที่นำกำลังพลมาใช้สิทธิเลือกตั้งนั้น ถือเป็นหน้าที่ของทหารทุกนายและต้องเป็นการปฎิบัติมีวินัย มีความเป็นระเบียบเรียบร้อยพ.อ.บุรินทร์ กล่าวอีกว่า จากการตรวจสอบพบว่าเพจดังกล่าวเคยโพสต์ข้อความอันเป็นเท็จมาแล้วหลายครั้ง ซึ่งล่าสุดก็โพสต์เรื่องที่มีแหม่มถูกข่มขืนที่เกาะเต่า จนสร้างความเสียหายแก่ประเทศชาติเป็นอย่างมาก ทาง คสช. จึงต้องพิจารณาดำเนินคดีตามกฎหมายให้ถึงที่สุด นอกจากนี้ ฝากเตือนประชาชนที่เข้าไปอ่านและแสดงความคิดเห็น ขอให้ใช้วิจารณญาณด้วย รวมทั้งการแชร์ต่อไป ซึ่ง การแชร์ต่อข้อความอันเป็นเท็จดังกล่าวจะมีความผิดตาม พ.ร.บ.คอมฯ ม.14(5) มีอัตราโทษเท่าคนโพสต์นำเข้าสู่ระบบ คือ จำคุกไม่เกิน 5 ปี ปรับไม่เกิน 2 แสนบาท หรือทั้งจำทั้งปรับด้าน ร.ต.อ.ศตวรรษ แวงแสน รอง สว.(สอบสวน) กก.3 บก.ปอท. ทำหน้าที่สอบปากคำ ได้รับคำร้องทุกข์ของผู้ยื่นฟ้อง ก่อนรวบรวมพยานหลักฐานเสนอผู้บังคับบัญชาพิจารณาสั่งดำเนินการตามขั้นตอนกฎหมายต่อไปที่มา : และ
พ.อ.บุรินทร์ หัวหน้าส่วนปฏิบัติการคณะทำงานด้านกฎหมาย คสช. แจ้ง ปอท. เอาผิดเพจ CSI LA โพสต์ภาพกล่าวอ้างบังคับทหารเกณฑ์ลงคะแนนเลือกตั้ง ยัน เป็นสิทธิและเสรีภาพส่วนบุคคล18 มี.ค.2562 จากกรณีที่เพจ CSI
เพจ CSI LA,เลือกตั้ง 62,บุรินทร์ ทองประไพ,ทหาร